બિટકોઇન તોડ પ્રકરણમાં ઝડપાયેલા અમરેલી એલ.સી.બી.ના પોલીસ ઇન્સ્પેક્ટર અનંત પટેલે રેગ્યુલર જામીન મેળવવા માટે અરજી કરી હતી. જેમાં એવી રજૂઆત કરી હતી કે, સીઆઇડી ક્રાઇમે અમારી તપાસ ચાલુ હતી ત્યારે જ ગુનો નોંધી ધરપકડ કરી છે, જેથી તપાસ પુરી થઇ શકી નથી, હું નિર્દોષ છું, ખોટી રીતે ફસાવી દેવામાં આવ્યો છે, કોર્ટ જામીન આપે તો તમામ શરતોનું પાલન કરવા તૈયાર છું. જો કે, અરજીની સામે સીઆઇડીએ રજૂ કરેલી એફિડેવિટ અંગે રજૂઆત કરતા સરકારી વકીલ વર્ષાકિરણ રાવે એવી દલીલ કરી હતીકે, આખા પ્રકરણમાં અમેરલી પોલીસનો 30 ટકા હિસ્સો હતો. વિશ્વાસે ઉર્ફે તુન્નીને દિલીપ ઠુમ્મરે 1,27,71,200, દિલીપ કાનાણીએ 7,99,200 મોકલ્યા હતા.